|  |  |  |
| --- | --- | --- |
| 1 | **მასწავლებელი** | ხათუნა ყოჩაშვილი; khatokocha@gmail.com; T-577616643 |
| 2 | **საგანი** | ქართული |
| 3 | **გაკვეთილის თემა** | შიში |
| 4 | **თარიღი, გაკვეთილის ხანგძლივობა** | 21/02/201940 წთ |
| 5 | **სწავლების საფეხური/კლასი** | 1 -ელი საფეხური . მე-3გ კლასი |
| 6 | **მოსწავლეთა რაოდენობა/პროფილი** | 29 მოსწავლესსსმ მოსწავლე არ არის |
| 7 | **სამოდელო გაკვეთილის ტიპი** | პრობლემაზე ორიენტირებული გაკვეთილი |
|  8 | **თემის აქტუალობა** | მშობლებმა რამდენჯერმე მომმართეს ბავშვებში სხვადასხვა მიზეზით გამოწვეული შიშების გამო.კლასშიც რამდენჯერმე იყო შიშის სხვადასხვა ფორმით გამოვლენის ფაქტი. ვფიქრობ, ეს გაკვეთილი დაეხმარება ჩემს მოსწავლეებს შიშებთან ბრძოლაში. |
| 9 | **გაკვეთილის მიზანი** | * მოსწალე შეძლებს სხვადასხვა შიშის დაძლევას
* მოსწავლე შეძლებს სადისკუსიო უნარების განვითარებას
* მოსწავლე შეძლებს გაითავისოს შიშის დადებითი და უარყოფითი მხარეები
 |
| 10 | **მიზნის შესაბამისობა ე.ს.გ-სთან** | **ქართ.დაწყ.(I).1** სათანადო სამეტყველო ქცევის გამოვლენა ნაცნობ საკომუნიკაციო სიტუაციაში.**ქართ.დაწყ.(I).9.** წაკითხული ტექსტის მიმართ პირადი დამოკიდებულების გამოხატვა და ახსნა; ტექსტის თემის და/ან მასში განხილული კონკრეტული საკითხების შეფასება. |
| 11 | **სასწავლო რესურსი** |  პროექტორი, სამუშაო ფურცლები, კალამი, დაფა, ცარცი, შეფასების რუბრიკა, ლეპტოპი |
| 12 | **კლასის ორგანიზების ფორმები** | საერთო საკლასო, ინდივიდუალური |
| 13 | **მოსწავლეთა შეფასების სტრატეგიები და ფორმები**  | განმავითარებელი შეფასება  |
| 14 | **წინარე ცოდნა** | * კითხვა
* გააზრება
* სადისკუსიო უნარ-ჩვევები
 |
| 15 | **გაკვეთილის მსვლელობა/აქტივობები** |  **მსვლელობა**  | ორგანიზების ფორმა |
| **ა) ფაზა 15 წთ.****N1 აქტივობა 3წთ****მიზანი : მასწავლებელმა მოსწავლეს მიაწოდოს მოკლე ინფორმაცია გაკვეთილის შესახებ და გაუჩინოს გაკვეთილში ჩართვის სურვილი.** **შედეგი:** მოსწავლეს ეცოდინება რა აქტივობები აქვს შესასრულებული, რამდენი დრო აქვს სამუშაოდ, მობილიზდება საგაკვეთილო პროცესში ეფექტურად ჩასართავად.მასწავლებელი მოსწავლეებს აცნობს გაკვეთილის **თემას, მიზანს, გეგმას და შეფასების რუბრიკას** **N2 აქტივობა -9 წთ**  მასწავლებელი მოუყვება კლასს თავის შიშზე, შემდეგ მოსწავლებს დაუსვამს კითხვას : რისი ეშინიათ? **მიზანი :** მასწავლებელი საუბრის სურვილს გაუჩენს მოსწავლეს.**შედეგი:** მოსწავლეები მიხვდებიან, რომ შიშზე ხმამაღლა საუბარი სასირცხვილო არ არის.**N3 აქტივობა-3 წთ****მიზანი :** მოსწავლეები დარწმუნდებიან, რომ შიშს ადამიანები სახვადასხვაგვარად გამოხატავენ.**შედეგი:**  შიშის გამოხტვა ნებისმიერი ფორმითაა შესაძლებელი და ეს არაა სამარცხვინო.მასწავლებელი დასვამს მორიგ სადისკუსიო კითხვას: როგორ იქცევიან ადამიანები შიშის დროს? მოსწავლეები შეეცდებიან შეძლებისდაგვარად გასცენ პასუხი კითხვას.  | მთელ კლასთან |
| **ბ) ფაზა - 14 წთ****N4 აქტივობა****მიზანი :** მოსწავლეები დარწმუნდებიან, რომ შიშს ადამიანები სახვადასხვაგვარად გამოხატავენ ტექსტებშიც.**შედეგი:**  ეშინიათ ნაწარმოების პერსონაჟებსაც. ა) მასწავლებელი მოსწავლეებს დაურიგებს ტექსტებს.(დანართი 2) აძლევს ინსტრუქციას: წაიკითხონ ტექსტი და ამოარჩიონ ის ადგილი, სადაც ჩანს რა ემართება ადამიანს შიშის დროს. კითხვისთვის ექნებათ დრო 5 წთ. ბ) შემდეგ კი ხმამაღლა წაიკითხავენ ამ წინადადებებს. 7 წთ.გ) მასწავლებელი სვამს მორიგ კითხვას დისკუსიითვის: მათ მსგავსად გამოხატავენ თუ არა პერსონაჟები შიშს? 2 წთ. | მთელ კლასთან |
| **ც) ფაზა-11 წთ****N5 აქტივობა****მიზანი :** მოსწავლეები დარწმუნდებიან, რომ შიში ყოველთვის ცუდი არ არის.**შედეგი:**  მოსწავლეები მიხვდებიან, რომ შიში ერთგვარი გამოცდილეებაა.ა) ფილმის პრეზენტაცია 2 წთ: შიში <https://www.youtube.com/watch?v=w1sHAGAuceE> **ბ) მინიდისკუსია 5 წთ.**რისი ეშინოდათ ადამიანებს?რისი ფორმა ჰქონდათ შიშებს ფოტოში ?რა ფერით დახატა ანიმატორმა შიში?რატომ დაეჯახა ბიჭს მანქანა?რამ გადაარჩინა მეორედ ის?რა ვისწავლეთ ამ ანიმაციით?იცოდით, რომ შიშის დაძლევაში ფსიქოლოგი დაგეხმარებათ?  დღევანდელი გაკვეთილი შიშის დაძლევაში დაგეხმარებათ?გ) მასწავლებელი სთავაზობს მოსწავლეებს დახატონ თავიანთი შიში ფურცლებზე ( თუ სურვილი ექნებათ გაკვეთილზე თუ არა, მაშინ სახლში) და გაკვეთილის შემდეგ კლასთან ერთად დაწვან. 3 წთ.**შეფასება-** მოცემული სქემის (დანართი1) მიხედვით მასწავლებელი აფასებს კლასს. 1წთ. | მთელ კლასთან |

**დანართიN1**

 **შეფასების ფორმა**

|  |  |
| --- | --- |
| N |  აქტივობა |
| ქცევა | ჩართულობა |
| 1 |  |  |
| 2 |  |  |

**დანართი N 2 ტექსტები ( ყველა ტექსტიდან მოცემულია ადაპტირებული ნაწყვეტი)**

 **1.ნაცარქექია**

დევმა ნაცარქექია ტახტზე დასვა, თვითონ ბუხარი აანთო და ცომი მოზილა. მერე კეცზე გააბრტყელა, ცეცხლზე დადგა და ნაცარქექიას უთხრა:

-შენ ამ პურზე თვალი გეჭიროს, რომ არ დაიწვას, მე კი ტყიდან ნანადირევს მოვიტანო.

 დევი წავიდა. პურს ცალი გვერდი დაებრაწა. ნაცარქექიამ იფიქრა ახლა გადმობრუნების დროაო და დაუწყო საკეცით წვალება. ამასობაში კეცი გადმობრუნდა და ნაცარქექია ქვეშ მოიყოლა. იქნევს ნაცარქექია ფეხებს, ოხრავს, ქშინავს, მაგრამ ამაოდ. დაიღალა და შეშინებულმა ფერი დაკარგა.

დაბრუნდა დევი და ნაცარქექია, ამ ყოფაში რომ დაინახა, გაკვირვებულმა ჰკითხა:

-რა მოგსვლიაო?

-რა უნდა მომსვლოდა, ბრიყვო?!-შეუტია ნაცარქექიამ, - მუცელი წამომტკივდა და ცხელი კეცი დავიდე. ახლა უკვე კარგად ვარ, მოდი და ამაცალეო.

დევმა კეცი ააცალა და ნაცარქექიაც წამოდგა. პური გამოცხვა. ნანადირევიც მოხარშეს და მაგიდას შემოუსხდნენ. ვახშმობისას დევმა დააცემინა და სტუმარი ჭერში შეაგდო. გულგახეთქილი ნაცარქექია ჭერის ფიცარს ჩაეჭიდა და ფართხალი დაიწყო.

მანდ რას აკეთებ?-ჰკითხა დევმა.

-რას ვაკეთებ და ეს წკეპლა უნდა გადმოვიღო და გვერდები აგიჭრელო, როგორ გაბედე ჩემთან ცხვირის დაცემინებაო?!

-ღმერთო, ეს ვინ ყოფილა?!- შეშინდა დევი, -ამოდენა ფიცარი მე რომ ძლივს ავიტანე, ეს წკეპლას ეძახის. აქაურობას დროზე უნდა გავეცალო, თორემ ერთხელაც იქნება, არ დამინდობს და ცოცხალი ვეღარ გადავურჩებიო. დაჰკრა ფეხი და ცხრა მთას იქით გადაიხვეწა.

 **2 . კამი სოფელში**

კამიმ პირველი კლასი დაამთავრა. არდადეგებზე მშობლებმა ბიჭი სოფელში გაგზავნეს ბებიასთან. იმავე დღეს შეჰპირდნენ სოფლის ბიჭები- ხვალ დილით სათევზაოდ წაგიყვანთო. კამის ძალიან გაუხარდა, თევზაობა მარტო ტელევიზორში ჰქონდა ნანახი.

 მეორე დილით ბიჭებმა მართლაც გაუარეს. კამი წამოხტა და ჩაიცვა. ბებია უკვე ამდგარიყო და თონეში პურს აცხობდა. კამიმ სიხარულით ჩაირბინა კიბე და უცებ შეკრთა: ღია ჭიშკარში უზარმაზარი მამალი იდგა. კამის შეეშინდა და ნაბიჯი ვეღარ გადადგა.
-კამი, ჩქარა, შენ გიცდით!- გაუცინეს ბიჭებმა. კამის შერცხვა, ბიჭებს ხომ არ ეტყოდა, მამლისა მეშინიაო და წამოიძახა:

-ახლავე , ახლავე! ... ჩემს ლოგინს გავასწორებ!-ოთახში შევარდა, საწოლი გაასწორა, ისევ უკან გამობრუნდა და ახლა ინდაური დაინახა ჭიშკართან გაფხორილი. შიშით მუხლი მოეკვეთა.
-კამი, ჩქარა, რაღას უდგახარ!-ისევ გაუცინეს ბიჭებმა.

კამიმ ახლა სარეცხის აკრეფა დაიწყო. ბიჭები მოთმინებით ელოდებოდნენ. კამი მათკენ გაეშურა. ჭიშკართან ძაღლი დაინახა და სულ წახდა, აღარ იცოდა , რა მოემიზეზებინა...
მზია ხეთაგური

3. მე რომ შემეშინდა?!

 ელისოს ეძინა. დედა ფეხაკრეფით დადიოდა, რომ ბავშვს არ გაღვიძებოდა. მაგრამ ელისომ უეცრად ტირილით გაიღვიძა. ბავშვი შეშინებული იყო, თვალებს აცეცებდა და ცხარე ცრემლებს ღვრიდა.
- რა იყო, ელისო? რა დაგემართა? სიზმარში ხომ არაფერი ნახე? - შეეკითხა შეშფოთებული დედა.
- ვნახე.
- რა ნახე, არ გახსოვს?
- მახსოვს.
- აბა, მომიყევი, რამ შეგაშინა.
- მე... მე ვნახე... რომ მოსკოვში მივდიოდი.
- მერე, მანდ რა არის საშიში? პირიქით, უნდა გაგხარებოდა. - გაეცინა დედას.
- მიხაროდა, მაგრამ... მერე... ქუჩაში... ბევრი, ბევრი ხალხი იყო... მე დავიკარგე... და შენ ვეღარ გნახე...
და ელისომ უფრო უმატა ტირილს.
- მოიცა, ჩემო გოგონა! ახლა ხომ ჩემთან ხარ, რაღა გატირებს? - უალერსებდა დედა.
- მე რომ შემეშინდა?! - არ ცხრებოდა პატარა ელისო.

მარიჯანი

4. ქაჯანა

კიკოლას სახლის კარებთანაც ენთო ჭიაკოკონა... სახლის პატრონი ცოლ-ქმარი იქვე ქვაზე ისხდნენ და ჩუმად გასცქეროდნენ თავიანთ ქაჯანას ...

 ბავშვები ჟივილ-ხივილით ხტოდნენ ჭიაკოკონას გარშემო. კატო იქ არსად არა ჩანდა, მაგრამ იმისი დარდი არავის ჰქონდა. ქაჯანა შორს დადგა, იქიდან გამოექანა და სწრაფად გადაევლო გაძლიერებულ ცეცხლს. მაგრამ იქ თავი ვეღარ შეიმაგრა და ღობისკენ გაკოტრიალდა. წამოიწია, უნდოდა წამომხტარიყო, მაგრამ იქვე, ღობის ძირში რაღაც ბანჯგვლიანი და უთაო დაინახა, რომელიც შეინძრა და ბუტბუტით წამოვიდა მისკენ. ქაჯანა წამოხტა, უნდოდა დაეყვირა, მაგრამ ყელიდან ხმა აღარ ამოუვიდა. მაინც გამოტრიალდა უკან, გადადგა რამდენიმე ნაბიჯი და გულწასული დაეცა მიწაზე. კიკოლამ დაინახა და სტაცა შვილს ხელი. მაგრამ რას ხედავს საწყალი კაცი ? გაფითრებული, პირდაღებული, თვალებდაჭყეტილი და უგრძნობელი შვილი კი შერჩა ხელში.

* ვაიმე, შვილო სიმონა!- დაიღრიალა კიკოლამ და მუხლმოკვეთილი იქვე ჩაჯდა.

ნიკო ლომოური

5. მენავეები

მენავეებს შიგ შუა ზღვაში დიდი ქარიშხალი ამოუვარდათ. საშინლად შეეშინდათ. გადაყარეს ნიჩბები, მოჰყვნენ პირჯვრის წერას და იძახდნენ: „ღმერთო შენ გვიშველეო“. ნაპირიდნ დაუძახეს მარტო ღმერთს კი ნუ ევედრებით, ნიჩბებიც მოუსვით და გეშველებათო.

იაკობ გოგებაშვილი